b'\n_START_ARTICLE_\nKam-Bus\n_START_SECTION_\nZgodovina podjetja\n_START_PARAGRAPH_\nZgodovina podjetja Kam-bus sega v leto 1958, ko so v Ljubljani ukinili tramvaj in uvedli avtobusne prevoze. Takrat je za\xc4\x8delo delovati podjetje Ljubljana transport, v Kamniku pa je deloval obrat z dvanajstimi avtobusi._NEWLINE_Po zdru\xc5\xbeitvi Delavnice Rode in Avtomehani\xc4\x8dne delavnice v Kamniku se avtobusi niso ve\xc4\x8d dnevno vra\xc4\x8dali v ljubljanske gara\xc5\xbee, pa\xc4\x8d pa se je servisna dejavnost izvajala v sklopu Obrata Kamnik._NEWLINE_Zaradi prilagajanja zakonodaji in dru\xc5\xbebeni ureditvi je podjetje do danes ve\xc4\x8dkrat spremenilo ime, od leta 1992 pa poslujejo pod sedanjim imenom. Tedaj so se obmo\xc4\x8dja Kamnik in Dom\xc5\xbeale izlo\xc4\x8dila iz podjetja Ljubljanski potni\xc5\xa1ki promet. Od leta 1995 do 2015 je podjetje delovalo kot delni\xc5\xa1ka dru\xc5\xbeba. Leta 2008 je ve\xc4\x8dinski dele\xc5\xbe v podjetju prevzel Alpetour._NEWLINE_Od leta 2015 je podjetje KAM-BUS d.o.o. \xc4\x8dlan skupine Arriva DB, ki je lastnik podjetja Alpetour. Direktor podjetja je: Bo Erik Stig Karlsson._NEWLINE_Od leta 2018 se podjetje imenuje ARRIVA KAM BUS d.o.o.'